Diari Oficial de la Generalitat Valenciana


Sumari del DOGV 5131, del 09-11-2005 (2005/11267)

RESOLUCIÓ de 19 de novembre de 2004, del conseller de Territori i Habitatge, per la qual s'aprova definitivament la modificació puntual núm. 54 del Pla general (Ús d'aparcament al subsòl d'espais lliures públics) del municipi d'Elda (Alacant).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11158


Data del document
:   19-11-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 19 de novembre de 2004, del conseller de Territori i Habitatge, per la qual s'aprova definitivament la modificació puntual núm. 54 del Pla general (Ús d'aparcament al subsòl d'espais lliures públics) del municipi d'Elda (Alacant). [2005/X11820]
  
Vist l'expedient de referència relatiu a la modificació puntual núm. 54 del Pla general (ús d'aparcament al subsòl d'espais lliures públics) del municipi d'Elda (Alacant), i de conformitat amb els següents,
  
Antecedents de fet
  
Primer
  
El projecte es va sotmetre a informació pública, mitjançant un acord plenari de 18 de maig de 2004, s'inserixen anuncis en el diari La Verdad, el 3 de juny de 2004, i en el Diari Oficial de la Generalitat Valenciana de 21 de juny de 2004. Després del pertinent període d'exposició pública, en el que no es va presentar cap al·legació, es va aprovar provisionalment per l'Ajuntament en ple, en sessió de 30 de juliol de 2004.
  
Segon
  
La documentació està integrada per memòria informativa i justificativa i plànols d'estat actual i modificat, en el mateix format del Pla general.
  
Tercer
  
La Comissió Territorial d'Urbanisme d'Alacant en sessió de data 26 d'octubre de 2004, va acordar informar favorablement sobre la modificació puntual núm. 54 del municipi d'Elda, que proposa al conseller de Territori i Habitatge la seua aprovació definitiva
  
Fonaments de dret
  
Primer
  
La tramitació efectuada per l'Ajuntament es considera correcta, conforme al que disposen els articles 38 i 55 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU).
  
Segon
  
La documentació aportada es considera completa, de conformitat amb el que disposen els articles 27 i concordants de la LRAU i els corresponents del Reglament de planejament.
  
Tercer
  
L'objecte de la present modificació és ubicar l'ús aparcament, clau P, al subsòl dels sistemes d'espais destinats a serveis viaris a la totalitat de l'avinguda José Martínez González (Gran Avinguda).
  
Es justifica la proposta en les normes urbanístiques del Pla general d'ordenació urbana, títol II, capítol 1, sistema viari (A,a), que permeten ubicar aquest ús al subsòl dels sistemes complementaris de serveis viaris de vianants i rodada.
  
L'ús d'aparcament en aquestes circumstàncies té el caràcter de complementari dins dels equipaments. Atés que no s'augmenta el volum edificable, no calen mesures compensatòries (art. 55.3 de la Llei reguladora de l'activitat urbanística).
  
La modificació es materialitza grafiant la clau P sobre el carrer per al qual es pretén aquest ús.
  
Quart
  
Les determinacions que conté el present expedient es consideren correctes des del punt de vista de les exigències de política urbanística i territorial de la Generalitat d'acord amb allò que ha recollit l'article 40 de la LRAU, recordant a l'Ajuntament que el terreny de reserva de sòl dotacional ha de tindre titularitat i destinació pública, els equipaments inclosos en les xarxes de reserva de sòl dotacional poden ser objecte de construcció i gestió privada sobre domini públic en règim de concessió d'acord amb la legislació de contractes de les administracions públiques (RPCV, article 27, números 2 i 3).
  
Cinqué
  
La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1 de la Llei reguladora de l'activitat urbanística, i en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament la modificació puntual núm. 54 del Pla general (Ús d'aparcament al subsòl d'espais lliures públics) del municipi d'Elda (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 19 de novembre de 2004.- El conseller: Rafael Blasco Castany.